pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อว. ร่วมออกบูทงาน OTOP CITY 2019 ของขวัญของฝากทั่วไทย ปลุกเศรษฐกิจปลายปีคึกคัก
วันพฤหัสบดีที่ 26 ธันวาคม 2562
อว. ร่วมออกบูทงาน OTOP CITY 2019 ของขวัญของฝากทั่วไทย ปลุกเศรษฐกิจปลายปีคึกคัก
อว. ร่วมออกบูทงาน OTOP CITY 2019 ของขวัญของฝากทั่วไทย ปลุกเศรษฐกิจปลายปีคึกคัก
เมื่อวันที่ 16 ธันวาคม 2562 ณ อาคารชาเลนเจอร์ 1 – 3 อิมแพ็ค เมืองทองธานี / นายเพิ่มสุข สัจจาภิวัฒน์ หัวหน้าผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม (หน.ผตร.อว.) เข้าร่วมพิธีเปิดงาน OTOP City 2019 ครั้งที่ 14 ภายใต้แนวคิด “เทศกาลของขวัญปีใหม่ ของฝากถูกใจ ผลิตภัณฑ์ทั่วไทย รวมไว้ใน OTOP City 2019” จัดโดยกรมการพัฒนาชุมชน กระทรวงมหาดไทย โดยมีนายทรงศักดิ์ ทองศรี รัฐมนตรีช่วยว่าการกระทรวงมหาดไทย เป็นประธานเปิดงานฯ
นายทรงศักดิ์ ทองศรี กล่าวว่า การจัดงาน OTOP City 2019 เป็นการจัดงานเพื่อให้ประชาชนคนไทยได้ซื้อหาของขวัญของฝากที่เป็นผลิตภัณฑ์อันมีค่าจากฝีมือคนไทย โดยการจัดงานครั้งนี้ ถือเป็นการนําองค์ความรู้เชิงนวัตกรรมจากหน่วยงานที่เกี่ยวข้องมานําเสนอ ซึ่งถือเป็นจุดเด่นที่สําคัญ คือ การเป็นศูนย์เรียนรู้ระหว่างผู้ประกอบการ OTOP และหน่วยงานราชการ ที่เกี่ยวข้อง ทั้งนี้ การพัฒนาสินค้า OTOP เป็นสิ่งที่รัฐบาล และกระทรวงมหาดไทยได้ให้ความสําคัญและสนับสนุนมาอย่างต่อเนื่อง และจะสนับสนุนช่องทางการตลาดด้าน E-Commerce Online ให้มากขึ้น โดยการเชื่อมประสานแบบบูรณาการกับภาคเอกชน ประชารัฐ องค์การตลาด และส่วนราชการ เพื่อช่วยกันขับเคลื่อนและผลักดันยอดจําหน่ายสินค้า OTOP ให้ถึงเป้าหมายสามแสนล้านบาทต่อไป
สําหรับกระแสตอบรับจากผู้เข้าชมงานในวันแรก (15 ธันวาคม 2562) สร้างยอดจําหน่ายแล้วกว่า 152 ล้านบาท โดยมียอดจําหน่ายสูงสุด 5 ลําดับแรก ประกอบด้วย 1.นางสมสมัย เขาหิน ทองสุโขทัย จ.สุโขทัย 2. หินหยกแกะสลัก จ.เชียงราย 3.นางอรอนงค์ พิพิธทอง ทองสุโขทัย จ.สุโขทัย 4. ลําพูนไทยซิลด์ ไหมยกดอกลําพูน จ.ลําพูน 5.นางสาวปาริชาติ แก้วหนัก ผ้าไหมยกดอก จ.ลําพูน ทั้งนี้ ภายในงาน มีกิจกรรมต่าง ๆ ประกอบด้วย 1. นิทรรศการเฉลิมพระเกียรติ พระบาทสมเด็จพระวชิรเกล้าเจ้าอยู่หัว รัชกาลที่ 10 ภายใต้แนวคิด “จิตอาสา ทําความดีด้วยหัวใจ” 2. การจัดแสดงและจําหน่ายสินค้า OTOP 5 ประเภท 3.กิจกรรม Highlight ได้แก่ โซนของขวัญปีใหม่ โซนหมู่บ้านท่องเที่ยว OTOP นวัตวิถี โซน OTOP Masterpiece โซนผลิตภัณฑ์ที่ชนะการประกวด Knowledge based OTOP (KBO) และโซนตัดเย็บเสื้อผ้า 4. การจัดนิทรรศการของหน่วยงานภาคี ที่ขับเคลื่อนโครงการหนึ่งตําบล หนึ่งผลิตภัณฑ์ร่วมกัน 5. กิจกรรมการบริการ เช่น ธนาคาร/ไปรษณีย์, Health & Spa, บริการห่อของขวัญ และ 6.OTOP ชวนชิม นอกจากนี้ ยังมีกิจกรรมความบันเทิงต่าง ๆ เช่น การแสดงศิลปวัฒนธรรม การแสดงมินิคอนเสิร์ต กิจกรรมสินค้านาทีทอง กิจกรรมจับรางวัลชิงโชค เพียงช้อปสินค้า OTOP ครบทุก 1,000 บาท ลุ้นรับเครื่องใช้ไฟฟ้าและสร้อยคอทองคําหนัก 1 สลึง ทุกวัน ๆ ละ 5 เส้น รวม 45 รางวัล วันสุดท้ายลุ้นรับรางวัลใหญ่ สร้อยคอทองคําหนัก 5 บาท จํานวน 5 รางวัล มูลค่ารวม 500,000 บาท
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กรมโรงงานฯ เผยยอดอุตสาหกรรมเป้าหมายชูท็อปทรี ยานยนต์คว้าแชมป์ รวมเม็ดเงินลงทุนกว่า 1 แสนล้านบาท
วันจันทร์ที่ 13 มีนาคม 2560
กรมโรงงานฯ เผยยอดอุตสาหกรรมเป้าหมายชูท็อปทรี ยานยนต์คว้าแชมป์ รวมเม็ดเงินลงทุนกว่า 1 แสนล้านบาท
กรมโรงงานอุตสาหกรรม เผยยอดอุตสาหกรรมเป้าหมายชูท็อปทรี ยานยนต์คว้าแชมป์ รวมเม็ดเงินลงทุนกว่า 1 แสนล้านบาท
กรุงเทพฯ 9 มีนาคม 2560 – กระทรวงอุตสาหกรรม โดยกรมโรงงานอุตสาหกรรม เผยท๊อปทรีดาวเด่น 10 กลุ่มอุตสาหกรรมเป้าหมาย ได้แก่ 1.อุตสาหกรรมยานยนต์ 36 โรงงาน มูลค่า 47,541 ล้านบาท 2. อุตสาหกรรมแปรรูปอาหาร 235 โรงงาน มูลค่า 32,356 ล้านบาท และอุตสาหกรรมอิเล็กทรอนิกส์ 43 โรงงาน มูลค่า 13,314 ล้านบาท มีเงินลงกว่าทุนกว่า 103,835ล้านบาท อย่างไรก็ตามในปี 2560 กรอ. ตั้งเป้าสร้างความคล่องตัวและยกระดับอุตสาหกรรมไทยเป็นแรงขับเคลื่อนเศรษฐกิจของประเทศ และสามารถเพิ่มขีดความสามารถในการแข่งขันให้สูงขึ้น
นายมงคล พฤกษ์วัฒนา อธิบดีกรมโรงงานอุตสาหกรรม กล่าวว่า ปัจจุบันการลงทุนประกอบขยายกิจการขึ้นอยู่กับความต้องการของผู้ประกอบการและช่วงเวลาในการลงทุนในแต่ละประเภทอุตสาหกรรมเป็นสําคัญ โดยเน้นไปที่ภาพรวมด้านการลงทุนใน 10 อุตสาหกรรมเป้าหมาย ที่ถือว่าผู้ประกอบการให้การตอบรับอย่างดี เห็นได้จากมีอัตราการเติบโตที่เพิ่มขึ้นอย่างต่อเนื่อง มีการขยายกิจการโรงงานอุตสาหกรรมใน 10 กลุ่มอุตสาหกรรม อาทิ 1.อุตสาหกรรมยานยนต์ จํานวน 36 โรงงาน มูลค่าลงทุน 47,541 ล้านบาท 2.อุตสาหกรรมแปรรูปอาหาร จํานวน 235 โรงงาน เงินลงทุน 32,356 ล้านบาท 3.อุตสาหกรรมอิเล็กทรอนิกส์ จํานวน 43 โรงงาน เงินลงทุน 13,314 ล้านบาท 4.อุตสาหกรรมการแพทย์ จํานวน 5 โรงงาน เงินลงทุน 6,161 ล้านบาท 6.อุตสาหกรรมโลจิสติกส์ จํานวน 5 โรงงาน เงินลงทุน 1,304 7.อุตสาหกรรมเกษตรเทคโนชีวภาพ จํานวน 8 โรงงาน เงินลงทุน 1,132 ล้านบาท 8.อุตสาหกรรมดิจิตอล จํานวน 1 โรงงาน เงินลงทุน 1,098 ล้านบาท 9.อุตสาหกรรมหุ่นยนต์และแขนกล จํานวน 16 โรงงาน เงินลงทุน 562 ล้านบาท และ 10.อุตสาหกรรมท่องเที่ยวสุขภาพ จํานวน 5 โรงงาน เงินลงทุน 198 ล้านบาท และอุตสาหกรรมอากาศและการบิน จํานวน 1 โรงงาน 169 ล้านบาท รวมเม็ดเงินลงทุนกว่า 103,835 ล้านบาท
ทั้งนี้ กระทรวงอุตสาหกรรม โดยกรมโรงงานอุตสาหกรรมจะเร่งผลักดันในการประกอบกิจการและขยายกิจการโรงงาน ดําเนินงานการอํานวยความสะดวกให้ผู้ประกอบการในทุกขั้นตอนของการอนุญาตตั้งธุรกิจ ทั้งการลดระยะเวลายื่นคําขอใบอนุญาตตั้งโรงงาน เพิ่มระบบบริการอิเล็กทรอนิกส์อํานวยความสะดวกในการให้บริการแก่ผู้ประกอบกิจการ เพื่อเอื้อต่อการลงทุนเป็นศักยภาพที่จะเป็นแรงขับเคลื่อนเศรษฐกิจของประเทศ และสามารถเพิ่มขีดความสามารถในการแข่งขันจากที่เป็นอยู่ให้สูงขึ้น เพื่อดึงดูดนักลงทุนทั่วโลกให้มาลงทุน นายมงคล กล่าวสรุป
รัฐบาลไทย-ข่าวทำเนียบรัฐบาล-ออมสิน คงเวลาเปิดให้บริการ 9.00 - 15.00 น. ในช่วงเว้นระยะห่างทางสังคม ไปจนถึงวันที่ 31 พ.ค.2563
วันพฤหัสบดีที่ 30 เมษายน 2563
ออมสิน คงเวลาเปิดให้บริการ 9.00 - 15.00 น. ในช่วงเว้นระยะห่างทางสังคม ไปจนถึงวันที่ 31 พ.ค.2563
ธนาคารออมสิน แจ้งให้บริการธนาคารออมสินสาขา ในช่วงแพร่ระบาดของโรคติดเชื้อไวรัสโคโรนา (โควิด-19) ยังคงเวลา 9.00-15.00 น. ไปจนถึงวันที่ 31 พ.ค.63 เพื่อสอดคล้องพ.ร.ก.ฉุกเฉินฯ และสถานการณ์เว้นระยะห่างทางสังคมที่ยังเฝ้าระวังการติดเชื้อ
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารฯ ได้ใช้แนวทางป้องกันการแพร่ระบาดของเชื้อไวรัสโคโรนา (โควิด-19) ด้วยการปรับเปลี่ยนเวลาเปิดให้บริการสาขาที่เปิดบริการ 5 วันต่อสัปดาห์ (วันจันทร์ถึงวันศุกร์) และสาขาที่เปิดให้บริการ 7 วัน ในพื้นที่ชุมชนนอกห้างสรรพสินค้า ให้เป็นเวลาเดียวกันทั้งหมด คือ เวลา 9.00-15.00 น. ในช่วงระหว่างวันที่ 16-30 เมษายน 2563 ที่ผ่านมา โดยสอดคล้องกับประกาศสถานการณ์ฉุกเฉินในทุกเขตท้องที่ทั่วราชอาณาจักร ตามมติคณะรัฐมนตรี ตลอดจนหน่วยงานที่เกี่ยวข้อง ได้ประกาศเพื่อลดความเสี่ยงการติดเชื้อและแพร่ระบาดของโควิด-19
ทั้งนี้ เพื่อให้รองรับการสถานการณ์ปัจจุบันที่การติดเชื้อและการแพร่ระบาดยังคงมีอยู่อย่างต่อเนื่อง อีกทั้งป้องกันไม่ให้เป็นพื้นที่เสี่ยงจนอาจเกิดผลกระทบต่อพนักงานและประชาชนผู้ใช้บริการ และเพื่อเป้าหมายควบคุมการแพร่ระบาดให้ได้ผลสูงสุด ธนาคารออมสินจึงขยายช่วงปรับเปลี่ยนเวลาเปิดให้บริการต่อไปอย่างต่อเนื่องจนถึงวันอาทิตย์ที่ 31 พฤษภาคม 2563 โดยสาขาที่เปิดบริการ 5 วันต่อสัปดาห์ (วันจันทร์ถึงวันศุกร์) รวมถึงสาขาในพื้นที่ชุมชน 5 สาขา ได้แก่ สาขามหาชัย สาขาตลาดศรีนคร สาขาสะพานใหม่ชัยนาท สาขานาอาน และสาขาตลาดอุดรเมืองทองเจริญศรี เปิดให้บริการตั้งแต่เวลา 9.00-15.00 น. ส่วนสาขาที่เปิดให้บริการ 7 วัน ทั้งภายในและนอกห้างสรรพสินค้าจะเปิดให้บริการในเวลาเดิมของแต่ละสาขา แต่จะปิดให้บริการในเวลา 17.00 น.
“ในช่วงเดือนพฤษภาคม สาขาของธนาคารออมสินทั่วประเทศ จะมีภารกิจสําคัญในการดูแลผู้ได้รับผลกระทบจากไวรัสโควิด เป็นการนัดหมายผู้ลงทะเบียนยื่นกู้สินเชื่อเพื่อเป็นค่าใช้จ่าย 2 ประเภท คือ สินเชื่อผู้มีอาชีพอิสระ วงเงินกู้รายละไม่เกิน 10,000 บาท และ สินเชื่อผู้มีรายได้ประจํา วงเงินกู้รายละไม่เกิน 50,000 บาท เพื่อเพิ่มสภาพคล่องชั่วคราวในการดํารงชีวิตแก่ประชาชนที่ได้รับผลกระทบ โดยจะนัดหมายยื่นเอกสาร ทําสัญญา ไปตามสาขาต่างๆ ทั่วประเทศที่ผู้ลงทะเบียนได้แจ้งไว้ ซึ่งจะทยอยให้ผู้ลงทะเบียนที่ได้รับข้อความเชิญมาสาขาในจํานวนที่สามารถบริหารพื้นที่ได้โดยไม่แออัด เว้นระยะห่างตามเวลาที่เหมาะสม และจะดําเนินการให้เร็วที่สุดเพื่อเร่งบรรเทาความเดือดร้อนของประชาชน” ดร.ชาติชาย กล่าว
อย่างไรก็ตาม ธนาคารออมสิน มีภารกิจให้บริการทางการเงินตามปกติซึ่งในสถานการณ์ปัจจุบันได้ดูแลอํานวยความสะดวกประชาชนให้เข้าถึงบริการทางการเงินตามนโยบายของรัฐบาล สําหรับลูกค้าทั่วไปยังมีช่องทางการให้บริการต่างๆ ที่อํานวยความสะดวกได้รวดเร็ว เช่น แอพพลิเคชั่นส์ MyMo เครื่องให้บริการอิเล็กทรอนิกส์ อินเตอร์เน็ตแบงกิ้ง เป็นต้น
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคาร ได้แก่ Website : www.gsb.or.th , Facebook และ Official Line : GSB Society
https://www.gsb.or.th/news-events/press-releases/2563/Apr/GSBPR44.aspx?fbclid=IwAR1Db1lWBSDZ-Cimy7IFWLrJaLmHr3x26Bzoh-hoh7Nxut895SoLl3v_AK8
รัฐบาลไทย-ข่าวทำเนียบรัฐบาล-โครงการนม - อาหารกลางวันโรงเรียน รับมือโควิด 19
วันอังคารที่ 26 พฤษภาคม 2563
โครงการนม - อาหารกลางวันโรงเรียน รับมือโควิด 19
วันอาทิตย์ที่ 24 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแนวทางการดําเนินโครงการอาหารเสริม (นม) โรงเรียนและการสนับสนุนอาหารกลางวันในโรงเรียน รองรับสถานการณ์โรคโควิด 19 โดยภาคเรียนที่ 1 ปีการศึกษา 2563 ให้นักเรียนบริโภคนมชนิดยู เอช ที ตั้งแต่วันที่ 18 พ.ค. - 30 มิ.ย. 63 กรณีที่จัดการเรียนการสอนแบบออนไลน์ ให้นักเรียนบริโภคนมชนิดยู เอช ที จนกว่าสถานการณ์จะเข้าสู่ภาวะปกติ สําหรับกรณีที่ไม่สามารถจัดอาหารกลางวันให้แก่นักเรียนที่โรงเรียนได้ จะจ่ายค่าอาหารกลางวันให้แก่ผู้ปกครองนักเรียนในอัตรา 20 บาท ต่อคนต่อวัน เพื่อนําไปจัดหาอาหารกลางวันให้นักเรียนรับประทานที่บ้าน ทั้งนี้ เพื่อให้นักเรียนได้ดื่มนมและบริโภคอาหารกลางวันที่มีคุณภาพถูกหลักอนามัยอย่างต่อเนื่องและครบถ้วน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงมหาดไทย แจ้งทุกจังหวัดจัดงาน “รวมพลังแห่งความภักดี” เพื่อประกาศความจงรักภักดี และร่วมรำลึกถึงพระบาทสมเด็จพระปรมินทรมหาภูมิพลอดุลยเดช
วันจันทร์ที่ 21 พฤศจิกายน 2559
กระทรวงมหาดไทย แจ้งทุกจังหวัดจัดงาน “รวมพลังแห่งความภักดี” เพื่อประกาศความจงรักภักดี และร่วมรําลึกถึงพระบาทสมเด็จพระปรมินทรมหาภูมิพลอดุลยเดช
กระทรวงมหาดไทย แจ้งทุกจังหวัดจัดงาน “รวมพลังแห่งความภักดี” เพื่อประกาศความจงรักภักดี และร่วมรําลึกถึงพระบาทสมเด็จพระปรมินทรมหาภูมิพลอดุลยเดช
~วันนี้ (17 พ.ย. 59) นายกฤษฎา บุญราช ปลัดกระทรวงมหาดไทย เปิดเผยว่า ตามที่คณะรัฐมนตรีมีมติเมื่อวันที่ 15 พฤศจิกายน 2559 เห็นชอบให้จัดงาน “รวมพลังแห่งความภักดี” เพื่อประกาศความจงรักภักดี และร่วมน้อมรําลึกถึงพระมหากรุณาธิคุณอันหาที่สุดมิได้ของพระบาทสมเด็จพระปรมินทรมหาภูมิพลอดุลยเดช ในโอกาสวันคล้ายวันพระบรมราชสมภพปีที่ 89 โดยกําหนดจัดงานในวันอังคารที่ 22 พฤศจิกายน 2559 เวลา 08.00 น. พร้อมกันทั่วประเทศ โดยมีกิจกรรม ประกอบด้วย 1. กิจกรรมทําความดีเพื่อถวายพระบาทสมเด็จพระเจ้าอยู่หัวรัชกาลที่ 9 (ทําดีด้วยกาย) 2. กิจกรรมปฏิญาณตนเพื่อชาติ ศาสนา พระมหากษัตริย์ เบื้องหน้าพระบรมฉายาลักษณ์และร่วมร้องเพลงสรรเสริญพระบารมี (ทําดีด้วยวาจา) และ 3. กิจกรรมอธิษฐานตั้งมั่นทําความดีตามหลักคําสอนของศาสนาที่ตนนับถือ (ทําดีด้วยใจ) โดยมอบหมายให้กระทรวงมหาดไทยแจ้งจังหวัด และอําเภอ จัดกิจกรรมพร้อมกับส่วนกลาง โด ยพิจารณาตามความเหมาะสม
เพื่อให้การจัดงานดังกล่าวเป็นไปตามวัตถุประสงค์ของการจัดงาน เกิดความสามัคคี ร่วมแรง ร่วมใจ และเกิดการมีส่วนร่วมของทุกภาคส่วนที่จะได้ร่วมกันแสดงออกถึงความจงรักภักดีอย่างพร้อมเพรียงกันกระทรวงมหาดไทย จึงได้แจ้งให้ทุกจังหวัด และทุกอําเภอ ดําเนินการจัดงาน “รวมพลังแห่งความภักดี” โดยประกอบด้วยกิจกรรม ดังนี้ 1. กิจกรรมปฏิญาณตน เพื่อชาติ ศาสนา พระมหากษัตริย์ เบื้องหน้าพระบรมฉายาลักษณ์ ในวันอังคารที่ 22 พฤศจิกายน 2559 เวลา 08.00 น. ณ บริเวณหน้าศาลากลางจังหวัด หน้าที่ว่าการอําเภอ หรือสถานที่อื่นตามความเหมาะสม ยึดความสะดวกของประชาชน โดยให้ผู้ว่าราชการจังหวัด และนายอําเภอ เป็นผู้กล่าวนําคําปฏิญาณด้วยข้อความตามแบบเดียวกันทั่วทั้งประเทศ 2. จัดกิจกรรมทําความดีอื่น ๆ ที่แสดงออกด้วยกาย วาจา และใจ ในพื้นที่ตําบล หมู่บ้าน โดยทําต่อเนื่องจากกิจกรรมปฏิญาณตน พร้อมเชิญชวนประชาชนทุกหมู่เหล่าเข้ามามีส่วนร่วมในกิจกรรมต่าง ๆ ด้วย เช่น จัดกิจกรรมการบําเพ็ญประโยชน์ การเยี่ยมคนป่วยไข้ ผู้พิการ การรณรงค์ทําความสะอาดในครัวเรือน หมู่บ้าน ชุมชน หรือตลาดชุมชน การร่วมกันพัฒนาขุดลอกแหล่งน้ํา การร่วมกันกําจัดผักตบชวา หรือกิจกรรมอื่น ๆ ปลัดกระทรวงมหาดไทย กล่าวเพิ่มเติมว่า การจัดงาน “รวมพลังแห่งความภักดี” ในครั้งนี้ เป็นกิจกรรมที่หน่วยงานภาครัฐ ภาคเอกชน และภาคประชาชนทุกภาคส่วน จะได้ร่วมกันแสดงออกซึ่งความจงรักภักดี และร่วมรําลึกในพระมหากรุณาธิคุณอันหาที่สุดมิได้ของพระบาทสมเด็จพระปรมินทรมหาภูมิพลอดุลยเดช โอกาสนี้ จึงขอเชิญชวนพี่น้องประชาชนทุกหมู่เหล่า เข้าร่วมกิจกรรมดังกล่าว โดยพร้อมเพรียงกัน.
รัฐบาลไทย-ข่าวทำเนียบรัฐบาล-รัฐบาลจัดพิธีมหามงคลเจริญพุทธมนต์ทำบุญตักบาตรพระสงฆ์และสามเณรพร้อมกันทั่วประเทศ เนื่องในโอกาสวันเฉลิมพระชนมพรรษาของสมเด็จพระเจ้าอยู่หัว
วันอังคารที่ 25 กรกฎาคม 2560
รัฐบาลจัดพิธีมหามงคลเจริญพุทธมนต์ทําบุญตักบาตรพระสงฆ์และสามเณรพร้อมกันทั่วประเทศ เนื่องในโอกาสวันเฉลิมพระชนมพรรษาของสมเด็จพระเจ้าอยู่หัว
รัฐบาลจัดพิธีมหามงคลเจริญพุทธมนต์ทําบุญตักบาตรพระสงฆ์และสามเณรพร้อมกันทั่วประเทศ เนื่องในโอกาสวันเฉลิมพระชนมพรรษาของสมเด็จพระเจ้าอยู่หัว
วันนี้ (25 กรกฎาคม 2560) เวลา 14.20 น. ณ บริเวณ ห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีว่าเนื่องในโอกาสเดือนนี้เป็นเดือนมหามงคลของปวงชนชาวไทย เป็นเดือนเฉลิมพระชนมพรรษาของสมเด็จพระเจ้าอยู่หัว ซึ่งทรงพระราชสมภพในวันที่ 28 กรกฎาคม ถือว่าเป็นโอกาสอันเป็นมหามงคลอย่างยิ่ง รัฐบาลมุ่งหวังให้ประชาชนทุกคน ทุกหมู่เหล่าได้รวมพลังทําความดี แสดงความจงรักภักดี และสดุดีพระเกีรยติคุณสมเด็จพระเจ้าอยู่หัว ซึ่งทรงเป็นแบบอย่างของความกตัญญูที่ทรงมีต่อสมเด็จพระบรมราชชนก และสมเด็จพระบรมราชชนนีในการสืบสาน รักษาต่อยอดพระราชดําริ พระราชปณิธาน พระราชกรณียกิจของพระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถในรัชกาลที่ 9 รัฐบาลจึงได้ขอพระราชานุญาตจัดพิธีมหามงคลเจริญพุทธมนต์ทําบุญตักบาตรพระสงฆ์และสามเณรทั้งในกรุงเทพ ต่างจังหวัด รวมถึงวัดไทยในทั่วโลกเพื่อถวายพระราชกุศลพระบาทสมเด็จพระปรมินทรมหาภูมิพลอดุลยเดชบรมนาถบพิตร และถวายพระพรชัยมงคลกับถวายพระราชกุศลสมเด็จพระนางเจ้าสิริกิติ์ พระบรมราชินีนาถในรัชกาลที่ 9 และสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 65 พรรษา 28 กรกฎาคม 2560 นี้
โดยในวันที่ 27 กรกฎาคม 2560 รัฐบาลจะจัดพิธีทางศาสนามหามงคล 5 ศาสนา ในเวลา 07.00 น. ณ ตึกสันติไมตรี ทําเนียบรัฐบาล และในช่วงเย็น เวลา 18.00 น. ณ พระลานพระราชวังดุสิต พิธีเจริญพระพุทธมนต์ ในวันที่ 28 กรกฎาคม 2560 เวลา 06.30 น. ณ พระลานพระราชวังดุสิต พิธีทําบุญตักบาตรพระสงฆ์ สามเณร จํานวน 651 รูป โดยนายกรัฐมนตรีได้กล่าวเชิญชวนประชาชนเข้าร่วมพิธีอย่างพร้อมเพรียงกันในวันและเวลาดังกล่าว ตามสถานที่ที่รัฐบาลได้จัดขึ้น
ส่วนการแต่งกายของในวันที่ 27 กรกฎาคม 2560 ช่วงเช้า คณะรัฐมนตรี แต่งเครื่องแบบกากีคอพับแขนยาว  คู่สมรส เสื้อพระราชทานแขนยาวสีขาวนวล (ประดับเครื่องหมายหรือสัญลักษณ์ไว้ทุกข์) ช่วงเย็น คณะรัฐมนตรี ปกติขาว ไว้ทุกข์ คู่สมรส สีดําล้วน บุคคลทั่วไป สีดําล้วน และการแต่งกายในวันที่ 28 กรกฎาคม 2560 คณะรัฐมนตรี ปกติขาว ไว้ทกุข์ คู่สมรสบุรุษ ชุดขอเฝ้า ไว้ทกุข์ คู่สมรสสตรี ชุดไทยจิตรลดาหรือชุดไทยอมรินทร์สีดํา บุคคลทั่วไป บุรุษ เสื้อสีขาวนวล ติดโบสีดํา กางเกงดํา สตรี ชุดผ้าไทย หรือชุดสุภาพ สีขาวนวล ติดโบสีดํา
---------------------------------------
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยเปิดให้บริการเติมเงินบัตร Easy Pass ผ่านช่องทาง mPay และ mPay STATION
วันพุธที่ 6 ธันวาคม 2560
การทางพิเศษแห่งประเทศไทยเปิดให้บริการเติมเงินบัตร Easy Pass ผ่านช่องทาง mPay และ mPay STATION
การทางพิเศษแห่งประเทศไทย (กทพ.) กระทรวงคมนาคม ร่วมกับ บริษัท แอดวานซ์ เอ็มเปย์ จํากัด เพิ่มช่องทางการเติมเงินให้กับผู้ใช้บริการบัตร Easy Pass ผ่านระบบ mPay และ mPay STATION เพิ่มประสิทธิภาพการให้บริการทางพิเศษ เพื่อให้ผู้ใช้บริการได้รับความสะดวก
นายสุทธิศักดิ์ วรรธนวินิจ รองผู้ว่าการฝ่ายกฎหมายและกรรมสิทธิ์ที่ดิน ทําการแทนผู้ว่าการ กทพ. และนายกิติพงศ์ มุตตามระ กรรมการผู้จัดการใหญ่ บริษัท แอดวานซ์เอ็มเปย์ จํากัด แถลงข่าวการเปิดให้บริการเติมเงินบัตร Easy Pass ผ่านช่องทาง mPay และ mPay STATION เมื่อวันที่ 30 พฤศจิกายน 2560 ณ Sky Lounge ชั้น 20 อาคารเอไอเอส ทาวเวอร์ 1 ถนนพหลโยธิน
นายสุทธิศักดิ์ วรรธนวินิจ กล่าวว่า กทพ. ให้บริการระบบเก็บค่าผ่านทางพิเศษอัตโนมัติ ด้วยบัตร Easy Pass ปัจจุบันมีผู้ใช้บัตรฯ มากกว่า 1.3 ล้านใบ และมีปริมาณการจราจรที่ใช้ระบบเก็บค่าผ่านทางพิเศษอัตโนมัติ จํานวน 6.2 แสนเที่ยว/วัน คิดเป็นร้อยละ 37 ของปริมาณรถยนต์ 4 ล้อที่ใช้ทางพิเศษทั้งหมด ซึ่ง กทพ. ได้จัดรายการส่งเสริมการใช้บัตรฯ อย่างต่อเนื่อง ได้แก่ ยกเว้นการเก็บค่าประกันอุปกรณ์ชํารุด สูญหาย จํานวน 1,000 บาท ลดอัตราการเติมเงินสํารองค่าผ่านทางพิเศษครั้งแรก จากเดิม 1,000 บาท เหลือเพียง 500 บาท ตั้งแต่วันที่ 1 ธันวาคม 2560 ถึงวันที่ 31 มกราคม 2561 และปรับเพิ่มจํานวนช่องอัตโนมัติ (Easy Pass Lane) ให้เป็นร้อยละ 50 ของจํานวนช่องทางในแต่ละด่านเก็บค่าผ่านทาง
ทั้งนี้ กทพ. ได้เพิ่มพันธมิตรในโครงการเติมเงินบัตรฯ ให้มีรูปแบบหลากหลาย เพื่อเป็นทางเลือกให้กับผู้ใช้บริการ ปัจจุบัน กทพ. ได้รับความร่วมมือจากพันธมิตร จํานวน 14 หน่วยงาน ให้บริการรับเติมเงินผ่านธนาคาร เคาน์เตอร์เซอร์วิส บัตรเครดิต และแอพพลิเคชั่น ซึ่งบริษัท แอดวานซ์ เอ็มเปย์ จํากัด เป็นพันธมิตรรายล่าสุดที่ได้พัฒนาระบบการเติมงานผ่านช่องทางบริการของบริษัทฯ คือ mPay และ mPay STATION โดยผู้ใช้บริการสามารถเติมเงินบัตรฯ ได้ 2 ช่องทาง ดังนี้
1.เติมเงินบัตรฯ ผ่าน mPay ด้วยการดาวน์โหลดแอพพลิเคชั่นเอ็มเปย์
2.เติมเงินบัตรฯ ผ่าน mPay STATION ด้วยการแสดงบัตรสมาร์ทการ์ดให้พนักงานที่จุดรับชําระ (mPay STATION) และแจ้งจํานวนเงินที่ต้องการเติม ขั้นต่ํา 500 บาท และเพิ่มขึ้นขั้นละ 500 บาท เช่น 500, 1,000, 1,500 โดยเติมเงินสูงสุดต่อครั้งได้ 5,000 บาท และมียอดเงินสะสมในบัตรฯ ได้ไม่เกิน 9,999 บาท
รัฐบาลไทย-ข่าวทำเนียบรัฐบาล-กระทรวงการคลังเดินหน้าสานต่อโครงการ “ก้าวต่อไปเราไม่ทิ้งกันสู้ภัยโควิด-19” [กระทรวงการคลัง]
วันจันทร์ที่ 25 พฤษภาคม 2563
กระทรวงการคลังเดินหน้าสานต่อโครงการ “ก้าวต่อไปเราไม่ทิ้งกันสู้ภัยโควิด-19” [กระทรวงการคลัง]
รมว.คลัง แถลงข่าวการดําเนินมาตรการดูแลและเยียวยาผลกระทบจากโควิด-19 ร่วมกับหน่วยงานภายใต้สังกัด และสถาบันการเงินเฉพาะกิจ (SFIs)โดยได้บูรณาการการทํางานร่วมกันในการดูแลเยียวยาประชาชนและภาคธุรกิจที่ได้รับผลกระทบทางตรงและทางอ้อมจากการแพร่ระบาด COVID-19
วันนี้ (25 พฤษภาคม 2563) ดร.อุตตม สาวนายน รัฐมนตรีว่าการกระทรวงการคลัง แถลงข่าวการดําเนินมาตรการดูแลและเยียวยาผลกระทบจากโควิด-19 ร่วมกับหน่วยงานภายใต้สังกัด และสถาบันการเงินเฉพาะกิจ (SFIs)โดยได้บูรณาการการทํางานร่วมกันในการดูแลเยียวยาประชาชนและภาคธุรกิจที่ได้รับผลกระทบทั้งทางตรงและทางอ้อมจากการแพร่ระบาดของโรคติดเชื้อไวรัสโคโรนา (โควิด-19) ด้วยการสานต่อโครงการ “ก้าวต่อไปเราไม่ทิ้งกันสู้ภัยโควิด-19” และจัดตั้ง “ทีมเราไม่ทิ้งกัน” เพื่อติดตาม สํารวจ และรับทราบความเดือดร้อน พร้อมเร่งเยียวยาฟื้นฟู คืนอาชีพ คืนรายได้ให้กับประชาชน ตลอดจนออกมาตรการเพิ่มเติมช่วยเหลือผู้ที่ได้รับผลกระทบอย่างต่อเนื่องเพื่อกระตุ้นเศรษฐกิจและสร้างฐานรากทางเศรษฐกิจของประเทศให้แข็งแกร่ง
“กระทรวงการคลังมีข้อมูลผู้มีรายได้น้อย โดยเฉพาะผู้ที่ได้รับการเยียวยา ทําให้สามารถนําข้อมูลมาประมวลผล เพื่อยกระดับคุณภาพชีวิตประชาชนให้มีความเป็นอยู่ที่ดีขึ้น โดยจะส่ง “ทีมเราไม่ทิ้งกัน” ลงพื้นที่เยี่ยมเยียน สํารวจ ประเมินสภาพความเป็นอยู่ เพื่อทราบความเดือดร้อนและความต้องการพื้นฐานของผู้ได้รับการเยียวยาทั่วประเทศอย่างทั่วถึง” รัฐมนตรีว่าการกระทรวงการคลัง กล่าว
นอกจากนี้จัดให้มี คลินิก “คลังสมอง หมอคลัง” เราไม่ทิ้งกัน ซึ่งต่อยอดมาจากการรับเรื่องร้องทุกข์เงินเยียวยา ตามสาขาของ SFIs ทั่วประเทศ โดยจะให้บริการรับปรึกษาเรื่องราวร้องทุกข์ต่างๆ ทั้งด้านอาชีพ บริการทางการเงิน ปัญหาหนี้นอกระบบ เป็นต้น และเมื่อได้รับทราบเรื่องราวร้องทุกข์แล้วจะส่งเรื่องให้หน่วยงานที่เกี่ยวข้อง และติดตามเรื่องเพื่อแจ้งผลให้กับประชาชนผู้ร้องทุกข์ต่อไป
ทั้งนี้เพื่อให้ผู้ได้รับการเยียวยาได้มีอาชีพ สร้างรายได้ และเป็นการคืนความสุข หลังจากหลายธุรกิจมีการปิดกิจการลง ส่งผลให้มีพนักงานและลูกจ้างจํานวนมากต้องตกอยู่ในสภาพผู้ว่างงาน กระทรวงการคลัง ร่วมกับภาคีเครือข่ายจัดอบรมอาชีพ ด้วยการเสริมสร้างทักษะอาชีพใหม่ให้ตรงกับความต้องการของตลาดที่จะเปลี่ยนไปหลังสถานการณ์โควิด-19 สิ้นสุดลง ซึ่งได้มอบหมายให้ SFIs ออกผลิตภัณฑ์สินเชื่อต่างๆ ดูแลลูกค้าอย่างต่อเนื่อง ครอบคลุมทั้งกลุ่มลูกค้าบุคคล และภาคธุรกิจ พร้อมสร้างตลาดใหม่ ปรับปรุงตลาดเก่าให้ได้มาตรฐาน สะอาด เป็นตลาดปลอดเชื้อเปิดช่องทาง E-Market ตอบสนองความต้องการพ่อค้าแม่ค้ารุ่นใหม่และผู้ที่สนใจ เพื่อสร้างรายได้บน Platform E-Market ของภาครัฐ นอกจากนี้คลังยังมีนโยบายจัดกิจกรรม “สัญจร” ตามภูมิภาคต่างๆ ต่อไป เพื่อพบปะเยี่ยมเยียนรับฟังความคิดเห็นของประชาชน และผู้ได้รับการเยียวยากระตุ้นให้เกิดการจับจ่ายใช้สอย เกิดการหมุนเวียนของเศรษฐกิจจากชนบทสู่เมือง จากฐานรากสู่ระดับประเทศ
รัฐบาลไทย-ข่าวทำเนียบรัฐบาล-รมต.นร. นายเทวัญ เป็นประธานประชุมนโยบาย 9 ด้าน แก้ปัญหาพีมูฟ
วันพุธที่ 5 กุมภาพันธ์ 2563
รมต.นร. นายเทวัญ เป็นประธานประชุมนโยบาย 9 ด้าน แก้ปัญหาพีมูฟ
รมต.นนร. นายเทวัญ เรียกประชุมเร่งรัดแก้ไขปัญหากลุ่ม P-Move ตามนโยบาย 9 ด้าน ย้ําทุกกระทรวงที่เกี่ยวข้องติดตามและบูรณาการร่วมกัน เตรียมประชุมใหญ่อีกครั้งกลางเดือนกุมภาพันธ์ 63
วันนี้ (5 กุมภาพันธ์ 2563) เวลา 09.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานการประชุมคณะทํางานประสานงานเร่งรัดติดตามการแก้ไขปัญหาและขับเคลื่อนนโยบาย 9 ด้าน ครั้งที่ 1/2563 ณ สํานักงาน ก.พ. (เดิม) เพื่อพิจารณาเร่งรัด ติดตามการแก้ไขปัญหาของขบวนการประชาชนเพื่อสังคมที่เป็นธรรม (P-Move) ภาพรวมการประชุมเป็นไปด้วยความเรียบร้อยและได้รับความร่วมมือจากทุกกระทรวงที่เกี่ยวข้องเป็นอย่างดี
กลุ่ม P-Move ได้เร่งรัดให้รัฐบาลดําเนินการแก้ไขปัญหาด้านต่างๆ ไม่ว่าจะเป็นปัญหาเรื่องที่ดินทํากิน ชาติพันธ์ แรงงานกฎหมายที่มีความเหลื่อมล้ํา ซึ่งที่ผ่านมา พลเอก ประยุทธ์ จันทร์โอชา นายกรัฐมนตรี ได้สั่งการให้กระทรวงและหน่วยงานที่เกี่ยวข้องในประเด็นต่างๆ เร่งดูแลเป็นการเฉพาะ เช่น กระทรวงทรัพยากรธรรมชาติและสิ่งแวดล้อมดูแลในเรื่องที่ดินทํา กระทรวงแรงงานดูแลเรื่องปัญหาแรงงาน
รัฐมนตรีประจําสํานักนายกรัฐมนตรี เปิดเผยว่า ในช่วงกลางเดือนกุมภาพันธ์นี้จะมีการประชุมใหญ่อีกครั้ง โดยมีนายวิษณุ เครืองาม รองนายกรัฐมนตรี เป็นประธานที่ประชุม รัฐมนตรีประจําสํานักนายกรัฐมนตรียังได้เน้นย้ําในที่ประชุมให้คณะกรรมการทุกกระทรวงเร่งรัดการทํางานให้เกิดการบูรณาการและแก้ไขปัญหาอย่างรวดเร็ว และคาดว่าทางกลุ่ม P-Move เองจะมีความพึงพอใจ เพราะทราบว่ารัฐบาลไม่ได้นิ่งนอนใจที่จะเร่งรัดปัญหาต่าง ๆ
ในส่วนของนโยบาย 9 ด้าน ที่ต้องรีบดําเนินการแก้ไขปัญหา ประกอบด้วย
1. ด้านสิทธิ เสรีภาพ และประชาธิปไตยทบทวนรัฐธรรมนูญ ปี 60 รวมทั้งการรับฟังความคิดเห็นของประชาชน
2. ด้านการกระจายอํานาจลดการ ผูกขาด อํานาจ และระบบเศรษฐกิจให้เกิดการกระจายลงสู่ท้องถิ่น
3. ด้านการกระบวนการยุติธรรม ปฏิรูปกระบวนการยุติธรรมให้ประชาชนมีส่วนร่วมและเข้าถึงอย่างเท่าเทียม
4. ด้านที่ดิน พื้นที่เกษตรกรรมรายการถือครองที่ดินอย่างเป็นธรรม และทบทวนแนวทางการจัดที่ดินภายใต้คณะกรรมการนโยบายที่ดินแห่งชาติ
5. ด้านการจัดการทรัพยากรธรรมชาติและสิ่งแวดล้อมเสนอยกเลิกนโยบายทางกฎหมายที่ส่งผลกระทบต่อประชาชนรวมถึงทบทวนกฎหมายที่เกี่ยวข้อง
6. ด้านนโยบายในการแก้ไขปัญหาภัยพิบัติ ส่งเสริมระบบการจัดการภัยพิบัติโดยให้ชุมชน
7. ด้านนโยบายการคุ้มครองกลุ่มชาติพันธุ์ และสิทธิ ความเป็นมนุษย์ พร้อม เร่งรัดแต่งตั้งคณะกรรมการเพื่อให้สัญชาติและสถานะบุคคลแก่กลุ่มชาติพันธุ์เพื่อดําเนินการตามอํานาจหน้าที่ตามมติคณะรัฐมนตรีที่เกี่ยวข้อง
8. ด้านสิทธิของคนไร้สถานะแก้ไขปัญหาสถานะและสิทธิบุคคล ของคนไร้ รัฐไร้สัญชาติ กลุ่มชาติพันธุ์ และขอให้มีการขยายมติคณะรัฐมนตรี เพื่อสํารวจคนตกหล่น เป็นการเฉพาะ
9. ด้านนโยบายรัฐสวัสดิ จัดระบบรัฐสวัสดิการ ให้ครอบคลุม ด้านการศึกษาสุขภาพที่อยู่อาศัย และที่ดินแรงงาน รายได้ ประกันสังคม ระบบบํานาญ แห่งชาติเบี้ยยังชีพและการปฏิรูประบบภาษี
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 27 กันยายน 2559
วันอังคารที่ 18 ตุลาคม 2559
สรุปข่าวการประชุมคณะรัฐมนตรี 27 กันยายน 2559
วันนี้ (27 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี